۱۴۴۶-۱۰-۲۸ تاریخ نشر شوی خبرونه مرکزی ریاست ‏د ‎#افغانی_سرې_میاشتې رهبرۍ په افغانستان کې د ‎#نړیوال_فدراسیون له مسئولینو سره د راستنېدونکو کډوالو د ملاتړ او ورته د بشری مرستو د را جلبولو په موخه وکتل! نن شنبه د شوال میاشتې پر ۲۸مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور، د نوموړی مرستیال ښاغلی حافظ عزیز الرحمن او سرپرست سکرتر جنرال ښاغلی مولوی روح الله عبدالسلام په ‎#افغانستان کې د نړیوال فدراسیون له سرپرست مسئول ښاغلی احمد سلیمان او د ستراتیژیکې همغږۍ او بشری ډیپلوماسۍ له مسئولې آغلې هُما نادر سره په خپل کاری دفتر کې د راستنېدونکو کډوالو د ملاتړ او هغوی ته د لازمو بشری مرستو راجلبولو په موخه لیدنه وکړه. لیدنه کې دواړو لوریو افغانستان ته د بېرته راستنېدونکو کډوالو د اوسنی وضعیت، بېړنیو اړتیاوو او د مرستو د همغږۍ او مدیریت په اړه هر اړخیز بحث ترسره او لازم تصامیم ونیول کندز #کندز ولایت کې پر ۱۴ راستنو شویو کډوالو کورنیو ۴ قلمه د غیر خوراکی توکو مرسته ووېشل شوه! نن شنبه د شوال د میاشتې پر ۲۸مه، د ‎#افغانی_سرې_میاشتې له لوری په کندز ولایت کې له پاکستان څخه راستنو شویو ۱۴ کډوالو کورنیو سره ۴ قلمه د غیر خوراکی توکو مرسته ترسره شوه چې یوه خېمه، ۵ کمپلې، ۱ سیټ د پخلنځی توکی او ۲ د اوبو بوشکې په کې شاملې وې. ======================== توزیع ۴ قلم مواد غیرغذایی برای ۱۴ خانواده‌ عودت‌کننده، در ولایت ‎#کندز! امروز شنبه ۲۸ ماه شوال، از سوی ‎#هلال‌_احمر_افغانی ۴ قلم مواد غیرغذایی برای ۱۴ خانواده‌ عودت‌کننده از پاکستان در ولایت کندز توزیع گردید، که شامل یک باب خیمه، ۵ تخته کمپل، یک سیت وسایل آشپزخانه و ۲ بوشکه آب بود. مرکزی ریاست ‏سرپرست عمومی رئیس او د نوموړی مرستیال د آسیا پاسیفیک حوزې د ‎#آی_سی_آر_سی له سیمه ییز مسئول سره وکتل! نن شنبه د شوال میاشتې پر ۲۸مه، د ‎#افغانی_سرې_میاشتې سرپرست عمومی رئیس ښاغلی شیخ الحدیث شهاب الدین دلاور، د نوموړی مرستیال ښاغلی حافظ عزیز الرحمن او د دې خیریه ملی ټولنې سرپرست سکرتر جنرال ښاغلی مولوی روح الله عبدالسلام د آسیا پاسیفیک حوزې د آی سی آر سی نړیوالې کمېټې له سیمه ییز مسئول ښاغلی ریجیس ساویوز او په ‎#افغانستان کې د یادې کمیټې له مسئولې آغلې کترینا رېټز سره له ګاونډیو هېوادونو بېرته راستنېدونکو کډوالو ته د بشری مرستو برابرولو په موخه وکتل. لیدنه کې سرپرست عمومی رئیس له افغانی سرې میاشتې سره په ستونزمنو حالاتو کې د اړمنو او پېښځپلو د لاسنیوی برخه کې د آی سی آر سی له دوامداره مرستو مننه وکړه او هم یې له ګاونډیو هېوادونو راستنو شویو کډوالو کورنیو ته د بېړنیو روغتیایی او خوراکی او غیر خوراکی توکو چمتو کولو غوښتنه وکړه. ورپسې د آسیا پاسیفیک حوزې د آی سی آر سی مسئول له اړمنو، پېښځپلو او په ځانګړې توګه راستنېدونکو کډوالو کورنیو سره د هر اړخیزو مرستو ترسره کولو ډاډ وړاندې کړ او ژمنه یې وکړه چې د دې خیریه ملی ټولنې له لارې به د راستنېدونکو کډوالو بشپړ ملاتړ او لاسنیوی کوی. همدا ډول نوموړی د افغانی سرې میاشتې او آی سی آر سی ترمنځ د ګډو بشرپاله فعالیتونو ستاینه وکړه او د مرستو د جلب په موخه د دواړو لوریو ترمنځ همغږی یې مهمه یاده کړه مرکزی ریاست ‏د ‎#افغانی_سرې_میاشتې د رهبرۍ اداری ناسته ترسره شوه! نن شنبه د شوال میاشتې پر ۲۸مه، د افغانی سرې میاشتې سرپرست عمومی رئیس ښاغلی شیخ الحدیث شهاب الدین دلاور، د نوموړی مرستیال ښاغلی حافظ عزیز الرحمن او سرپرست سکرتر جنرال ښاغلی مولوی روح الله عبدالسلام په خپل کاری دفتر کې له سلاکارانو او اړونده مسئولینو سره د املاکو او ودانیو د چارو د لا ښه والی، له ګاونډیو هېوادونو د بېرته راستنېدونکو کډوالو ستونزو ته د رسېدنې او روانی ناروغانو د درملنې په موخه د همغږۍ ناسته وکړه. لیدنه کې د ناستې ټولو ګډونوالو د شته ستونزو د حل، روانی ناروغانو ته د لازمو اسانتیاوو برابرولو او د راستنېدونکو کډوالو د ملاتړ او هغوی ته په ښه شکل د خدماتو وړاندې کولو برخه کې خپل نظرونه او لیدلوری واورول چې د سرپرست عمومی رئیس له لوری د بشپړې همکارۍ او ملاتړ ډاډ ورکړل شو تورخم ‏د ‎#تورخم په عمری او د ‎#کندهار په انځرګی پنډغالو کې پر راستنو شویو کډوالو پاخه خواړه ووېشل شول! نن شنبه د شوال د میاشتې پر ۲۸مه، د ‎#افغانی_سرې_میاشتې د کارکوونکو او رضاکارانو له لوری د ‎#ننګرهار ولایت د تورخم په عمری پنډغالی کې پر ۱۵۰۰ تنو او د کندهار ولایت د تخته پل ولسوالۍ په انځرګی پنډغالی کې پر ۱۰۰۰ تنو راستنو شویو کډوالو په ټوله کې ۲۵۰۰ خوراکه پاخه خواړه ووېشل شول چې پکې ورېژې، غوښه، الوګان، لوبیا، سلاد، ګرمه ډوډۍ او تصفیه شوې اوبه شاملې وې تورخم #تورخم عمری پنډغالی کې پر راستنېدونکو کډوالو کورنیو د روغتیا ساتنې بستې ووېشل شوې! نن شنبه د شوال د میاشتې پر ۲۸مه، د ‎#افغانی_سرې_میاشتې له لوری د ‎#ننګرهار ولایت د تورخم عمری پنډغالی په خروجی دروازه کې پر ۱۵۰ راستنېدونکو کډوالو کورنیو ۱۵۰ بستې د روغتیا ساتنې بستې ووېشل شوې، چې هرې کورنۍ ته یوه د روغتیا ساتنې بسته ورکړل شوه.